Trolejbusová doprava vo Słupsku

Trolejbusová doprava v poľskom meste Słupsk bola v prevádzke medzi rokmi 1985 a 1999.

 História 
 Začiatky prevádzky 
Projekt na vybudovanie trolejbusovej siete vo Słupsku bol vytvorený na konci 70. rokov 20. storočia. Počítal s piatimi traťami, vrátane jednej, ktorá mala viesť do 18 km vzdialeného mesta Ustka. Realizácia prvej z týchto tratí začala v máji 1985.

Prevádzka na prvej sprevádzkovanej linke, označenej písmenom A, sa začala 20. júla 1985.
Na tejto linke jazdilo desať trolejbusov ZiU-9 sovietskej výroby. Počas nasledujúcich dvoch rokov sa začala prevádzka na ďalších dvoch tratiach (linky boli označené B a C). Výstavba úsekov pre linky D a E bola pre zlú finančnú situáciu zrušená. Ďalšie dodané vozidlá už boli poľskej značky Jelcz.

V 90. rokoch sa miestny dopravný podnik MZK Słupsk zameral skôr na obnovu autobusovej dopravy. Zároveň bolo vyradených všetkých 10 vozov ZiU, čo spôsobilo trolejbusovej doprave vo Słupsku problémy (nedostatok trolejbusov), takže boli často na trolejbusové linky vypravované autobusy. Práve z troch autobusov Jelcz PR110 vznikli v dielňach dopravného podniku trolejbusy typu Jelcz PR110E.

 Zrušenie prevádzky 
V roku 1997 vymenil MZK Słupsk s dopravným podnikom v Tychach 10 trolejbusov za rovnaký počet autobusov. Vo Słupsku tak zostalo iba osem trolejbusov, čo neumožňovalo plnú obsluhu celej trolejbusovej siete. Počas dvoch rokov ich počet klesol na päť a zároveň s tým sa objavili prvé správy o zrušení trolejbusovej dopravy vo Słupsku. Počas mája roku 1999 začala demontáž trolejového vedenia v ulici Hubalczyków. Posledné trolejbusy na linku A vyšli 18. októbra toho istého roku.
Všetky tri zrušené linky boli nahradené autobusovými.

 Linky 
Linky v roku 1987:
SchémaDlžkaLinka150x150px|bezramki4.7 kmRzymowskiego – 11 Listopada – Szczecińska – Tuwima – Deotymy – 9 Marca – Sienkiewicza – Kopernika – Sienkiewicza – 9 Marca – Tuwima – Szczecińska – 11 Listopada – Rzymowskiego150x150px|bezramki6.6 kmRzymowskiego – 11 Listopada – Szczecińska – Tuwima – Deotymy – Wałowa – Zamkowa – Garncarska – Wiejska – Bohaterów Westerplatte – Hubalczyków – Bohaterów Westerplatte – Wiejska – Garncarska – Zamkowa – Jagiełły – 9 Marca – Tuwima – Szczecińska – 11 Listopada – Rzymowskiego150x150px|bezramki7.8 kmRzymowskiego – Piłsudskiego – Sobieskiego – 3 Maja – Wolności – Kopernika – Sienkiewicza – 9 Marca – Wałowa – Zamkowa – Garncarska – Wiejska – Bohaterów Westerplatte – Hubalczyków – Bohaterów Westerplatte – Wiejska – Garncarska – Zamkowa – Jagiełły – 9 Marca – Sienkiewicza – Kopernika – Wolności – 3 Maja – Sobieskiego – Piłsudskiego – Rzymowskiego

 Referencie 

 Zdroj 

Kategória:Doprava vo Słupsku
Słupsk